Diari Oficial de la Generalitat Valenciana


Sumari del DOGV 7809, del 20-06-2016 (2016/4028)

RESOLUCIÓ de 27 de maig de 2016, de la directora general de Serveis Socials i Persones en Situació de Dependència, sobre delegació de l'exercici de competències respecte de l'abonament dels components del complement específic per festivitat, nocturnitat i treball a torns.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4028


Data del document
:   27-05-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 27 de maig de 2016, de la directora general de Serveis Socials i Persones en Situació de Dependència, sobre delegació de l'exercici de competències respecte de l'abonament dels components del complement específic per festivitat, nocturnitat i treball a torns. [2016/4028]  
El Decret 99/1995, de 16 de maig, del Govern Valencià, pel qual es reordena el sistema retributiu corresponent al personal al servei de l'administració del Consell de la Generalitat Valenciana i de les entitats autònomes que en depenen, estableix en l'article 6 punt 5, «l'abonament dels components del complement específic de festivitat, nocturnitat i treball a torns referents a un mes, es liquidarà en la nòmina del mes següent, després de la certificació del director del centre o cap del servei corresponent i l'aprovació del director general del qual depenguen».  
  
Vist el volum de centres dependents de l'òrgan directiu Direcció General de Serveis Socials i Persones en Situació de Dependència i atés que el sistema de nòmines s'ajusta a terminis molt breus, es considera convenient delegar l'aprovació dels components del complement específic en els serveis perifèrics, a fi que els empleats públics no vegen demorada la percepció dels havers que puguen correspondre'ls.  
  
Per això, i de conformitat amb l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat per Decret 152/2015, de 18 de setembre, del Consell (DOCV 7620, 22.09.2015), resolc:  
  
Primer. Facultats delegades  
Delegar l'aprovació dels certificats sobre abonament dels components del complement específic de festivitat, nocturnitat i treball a torns, referits en l'article 6 punt 5 del Decret 99/1995, de 16 de maig, del Govern Valencià, en les directores o en els directors territorials de la Vicepresidència i Conselleria d'Igualtat i Polítiques Inclusives.  
  
  
Segon. Constància expressa de la delegació  
En les resolucions i actes que es firmen a l'empara d'aquesta delegació es farà constar expressament que es dicten en virtut d'aquesta resolució de delegació.  
  
Tercer. Entrada en vigor  
La present resolució de delegació de competències produirà efectes a partir de l'endemà de la seua publicació en el Diari Oficial de la Comunitat Valenciana.  
  
València, 27 de maig de 2016.- La directora general de Serveis Socials i Persones en Situació de Dependència: Mercé Martínez i Llopis.